ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE
privind aprobarea Actului adițional nr. 1 la Acordul de parteneriat pentru realizarea proiectului „Transport public nepoluant”, finanțat în cadrul Planului Național de Redresare și Reziliență, Componenta C10 – Fondul Local

Proiectul „Transport public nepoluant” este implementat de Municipiul Câmpulung Moldovenesc, în calitate de lider de parteneriat, împreună cu Comuna Sadova, în calitate de partener, în baza Contractului de finanțare nr. 135191/28.11.2022, încheiat în cadrul Planului Național de Redresare și Reziliență, Componenta C10 – Fondul Local.

În vederea implementării proiectului, între Municipiul Câmpulung Moldovenesc și Comuna Sadova a fost încheiat Acordul de parteneriat, prin care au fost stabilite drepturile și obligațiile părților, responsabilitățile acestora în implementarea activităților proiectului, precum și contribuția financiară aferentă acestora.

Proiectul cuprinde investițiile C10-I.1.1 – Înnoirea parcului de vehicule destinate transportului public (achiziția de vehicule nepoluante) și C10-I.1.3 – Asigurarea infrastructurii pentru transportul verde – puncte de reîncărcare vehicule electrice.

În cadrul investiției C10-I.1.1 au fost achiziționate autobuzele electrice destinate transportului public local, precum și infrastructura de încărcare aferentă acestora. Autobuzele au fost puse în funcțiune și sunt utilizate în prezent pentru asigurarea serviciului public de transport local de călători.

În ceea ce privește investiția C10-I.1.3 – Asigurarea infrastructurii pentru transportul verde – puncte de reîncărcare vehicule electrice, prin Actul adițional nr. 1 la Contractul de finanțare nr. 135191/28.11.2022 au fost actualizate valoarea și indicatorii aferenți proiectului, fiind prevăzută realizarea unui număr total de 7 stații, respectiv 14 puncte de reîncărcare pentru vehicule electrice.

Din numărul total de stații prevăzute în cadrul parteneriatului, 5 stații, reprezentând 10 puncte de reîncărcare, sunt amplasate pe raza administrativ-teritorială a Municipiului Câmpulung Moldovenesc. Celelalte 2 stații, reprezentând 4 puncte de reîncărcare, sunt aferente Comunei Sadova și sunt amplasate pe raza administrativ-teritorială a acesteia.

Prin realizarea investiției se asigură infrastructura necesară utilizării vehiculelor electrice și se contribuie la dezvoltarea mobilității nepoluante, în concordanță cu obiectivele asumate prin proiect și prin Planul Național de Redresare și Reziliență.

Valoarea totală a proiectului „Transport public nepoluant”, în cuantum de 13.936.212,93 lei, din care 11.711.103,30 lei reprezintă cheltuieli eligibile asigurate din Planul Național de Redresare și Reziliență, iar 2.225.109,63 lei reprezintă T.V.A. aferentă cheltuielilor eligibile, asigurată de la bugetul de stat, defalcată pe parteneri după cum urmează:

a) Municipiul Câmpulung Moldovenesc, în calitate de lider de parteneriat – valoarea totală de 13.643.312,28 lei, din care 11.464.968,30 lei reprezintă cheltuieli eligibile asigurate din Planul Național de Redresare și Reziliență, iar 2.178.343,98 lei reprezintă T.V.A. aferentă cheltuielilor eligibile, asigurată de la bugetul de stat, valoare aferentă investiției C10-I.1.1 – Înnoirea parcului de vehicule destinate transportului public (achiziția de vehicule nepoluante) și unui număr de 5 stații de reîncărcare, reprezentând 10 puncte de reîncărcare, din cadrul investiției C10-I.1.3 – Asigurarea infrastructurii pentru transportul verde – puncte de reîncărcare vehicule electrice;

b) Comuna Sadova, în calitate de partener – valoarea totală de 292.900,65 lei, din care 246.135,00 lei reprezintă cheltuieli eligibile asigurate din Planul Național de Redresare și Reziliență, iar 46.765,65 lei reprezintă T.V.A. aferentă cheltuielilor eligibile, valoare aferentă unui număr de 2 stații de reîncărcare, reprezentând 4 puncte de reîncărcare, din cadrul investiției C10-I.1.3 – Asigurarea infrastructurii pentru transportul verde – puncte de reîncărcare vehicule electrice.

În acest context, este necesară actualizarea Acordului de parteneriat încheiat între Municipiul Câmpulung Moldovenesc și Comuna Sadova, astfel încât acesta să reflecte indicatorii actualizați ai investiției C10-I.1.3, precum și valorile efective aferente fiecărui partener, conform cerințelor autorității de implementare a PNRR din cadrul MLPDA.

Totodată, având în vedere finalizarea investiției, se impune efectuarea demersurilor necesare pentru punerea în funcțiune, operaționalizarea și asigurarea exploatării stațiilor de reîncărcare pentru vehicule electrice, cu respectarea condițiilor prevăzute în contractul de finanțare, a obligațiilor asumate în cadrul proiectului și a prevederilor legale aplicabile.

Față de cele prezentate, supun spre analiză și aprobare Consiliului Local al Municipiului Câmpulung Moldovenesc proiectul de hotărâre privind aprobarea Actului adițional nr. 1 la Acordul de parteneriat pentru realizarea proiectului „Transport public nepoluant”.

Primar,

Negură Mihăiţă
